**Când te trezești...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

-Când te trezești din somnu'-adânc,

Să lași simțirea în cuvânt

Să treacă de la fruntea ta

Pe buze…poți interpreta?

-Cum ce? Ce simți, că-n somn ți-am pus,

Sărutul dragostei și-n plus

O mângâiere pe obraz…

Dormeai, și-acum că tu ești treaz

Atinge-ți fruntea cu o mână

Și amintește-ți că o lumină

Și-a pus amprenta pe-a ta frunte,

Poți să transformi totu-n cuvinte?

-Da, acum pot să-mi amintesc…

Un vis urât și chiar grotesc

Îmi bântuia mintea și-apoi

Mi s- arătat un cer, noi doi

Ținându-ne de mână strâns

Și am simțit că ai învins

Coșmarul meu cu un sărut…

Cu Tine nu m-am mai temut!

- Credința ta mereu învinge,

Iubirea Mea te va convinge

Că ești puternic, poți să treci

Peste durere… veci de veci!